**SOPIMUS YHTEISREKISTERINPITÄJYYDESTÄ**

**[NIMI/TUNNISTE]**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

# OSAPUOLET

Tämä yhteisrekisterinpitäjäsopimus (jäljempänä ”Sopimus”) on tehty seuraavien osapuolten välillä:

1. Tampereen korkeakoulusäätiö sr, joka toimii Tampereen yliopistona (”TAU”)

Y-tunnus 2844561-8

1. [Osapuoli] (”xx”)

Y-tunnus/muu tunnistetieto

kukin erikseen “osapuoli” ja yhdessä “osapuolet”.

# SOPIMUKSEN TAUSTA JA TARKOITUS

[Lisää lyhyt kuvaus suunnitellun yhteistyön luonteesta ja laajuudesta]

Osapuolet määrittävät yhdessä kerättävien henkilötietojen käsittelyn tarkoitukset ja keinot edellä mainitun yhteistyön toteuttamiseksi ja toimivat henkilötietoaineiston osalta tietosuoja-asetuksen (EU 2016/679) 26 artiklan tarkoittamina yhteisrekisterinpitäjinä. Osapuolet tarkentavat tällä Sopimuksella henkilötietojen käsittelyyn liittyvät tehtävänsä ja keskinäiset vastuunsa.

Mikäli tämän Sopimuksen ja osapuolten välillä mahdollisesti laadittavan muun yhteistyötä koskevan sopimuksen (”Yhteistyösopimus”) välillä on ristiriitaa, sovelletaan ensisijaisesti tämän Sopimuksen ehtoja.

# MÄÄRITELMÄT

*Tietosuojalainsäädännöllä* tarkoitetaan EU:n tietosuoja-asetusta (Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta, ”tietosuoja-asetus”) mahdollisine muutoksineen, sekä tietosuojaviranomaisten tai tuomioistuinten henkilötietojen käsittelyä koskevia päätöksiä, ohjeita ja neuvonantoja.

Ellei toisin mainita, *henkilötiedolla, henkilötiedon käsittelyllä*, *henkilötietojen käsittelijällä*, *rekisterinpitäjällä*, *yhteisrekisterinpitäjällä*, *rekisteröidyllä*, *kolmannella taholla*, *henkilörekisterillä*, *tietosuojaviranomaisella* ja *henkilötietojen tietoturvaloukkauksella* on tietosuoja-asetuksen mukainen määritelmä.

# TIETOJENKÄSITTELYN KOHDE

Kohdassa 2 mainitun tarkoituksen toteuttamiseksi osapuolet käsittelevät henkilötietoja seuraavasti:

[Lisää kuvaus suunnitellusta henkilötietojen käsittelystä:

* Mitä henkilötietoaineistoa käsitellään?
* Kenen henkilötietoja käsitellään?
* Miksi henkilötietoja käsitellään?
* Miten henkilötietoja käsitellään?

Huom. mikäli käsittelystä on laadittu tietosuojailmoitus, tässä kohdassa voidaan viitata ko. asiakirjaan.]

# HENKILÖTIETOJEN KÄSITTELY

## Käsittelyn lainmukaisuus

Kumpikin osapuoli toimii tietosuojalainsäädännössä tarkoitettuna rekisterinpitäjänä ja vastaa Yhteistyösopimuksen ja tämän Sopimuksen alla suorittamiensa henkilötietojen käsittelytoimien oikeellisuudesta tämän Sopimuksen ja kulloinkin voimassa olevan tietosuojalainsäädännön mukaisesti.

## Riskien ja tietosuojavaikutusten arviointi

Osapuolet arvioivat yhdessä henkilötietojen käsittelyyn liittyvät riskit ennen henkilötietojen keräämistä.

Mikäli riskiarvio osoittaa, että suunniteltu käsittely todennäköisesti aiheuttaa rekisteröidyn oikeuksien ja vapauksien kannalta korkean riskin, osapuolet sitoutuvat suorittamaan yhdessä tietosuoja-asetuksen 35 artiklan mukaisen vaikutustenarvioinnin. Sekä riskiarvio että vaikutustenarviointi dokumentoidaan, ja arvioita päivitetään tarvittaessa.

Mikäli käsittely edellyttää tietosuoja-asetuksen artiklan 36 mukaista valvontaviranomaisen ennakkokuulemista, XX koordinoi ennakkokuulemismenettelyn toteuttamista. Kukin osapuoli sitoutuu omalla kustannuksellaan avustamaan koordinoivaa osapuolta koordinoivan osapuolen kohtuudella edellyttämällä tavalla ennakkokuulemismenettelyn toteuttamisessa.

## Rekisteröityjen informointi

Osapuolet laativat yhdessä tietosuoja-asetuksen artiklojen 12—14 vaatimukset täyttävän tietosuojailmoituksen. Kukin osapuoli vastaa omalta osaltaan, että tietosuojailmoitus toimitetaan rekisteröidyille tietosuoja-asetuksen artiklojen 13—14 mukaisesti.

## Käsittelytoimien seloste

Kukin osapuoli ylläpitää suorittamiensa käsittelytoimien osalta tietosuoja-asetuksen 30 artiklassa tarkoitettua käsittelytoimien selostetta.

## Rekisteröidyn oikeuksien käyttäminen

XX toimii ensisijaisena yhteyspisteenä rekisteröityjen oikeuksien käyttämistä koskevissa pyynnöissä ja ilmoitetaan rekisteröityjen yhteyspisteeksi edellä kohdassa 5.3 tarkoitetussa rekisteröidylle toimitettavassa tietosuojailmoituksessa. Kukin osapuoli välittää rekisteröityjen oikeuksien käyttämistä koskevat pyynnöt ensisijaisena yhteyspisteenä toimivalle osapuolelle ilman aiheetonta viivytystä. Ensisijaisena yhteyspisteenä toimiva osapuoli vastaa pyyntöihin ilman aiheetonta viivytystä. Kukin osapuoli sitoutuu omalla kustannuksellaan avustamaan ensisijaisena yhteyspisteenä toimivaa osapuolta kyseisen osapuolen kohtuullisesti edellyttämällä tavalla pyyntöihin vastaamisessa.

Edellä sanotusta huolimatta kullakin osapuolella on kuitenkin oikeus vastata itsenäisesti rekisteröidyn oikeuksien käyttämistä koskeviin pyyntöihin siltä osin kuin pyynnöt kohdistuvat yksinomaan kyseisen osapuolen suorittamiin käsittelytoimiin.

## Tietoturva ja henkilötietoaineiston kerääminen, säilytys ja siirtäminen

Osapuolet noudattavat vastuulleen kuuluvassa henkilötietojen keräämisessä, säilytyksessä ja muussa käsittelyssä omia tietoturvakäytäntöjään niin, että osapuolet toteuttavat asianmukaiset tekniset ja organisatoriset toimenpiteet henkilötietojen käsittelyyn liittyvää riskiä vastaavan turvallisuustason varmistamiseksi.

Osapuolet ovat sopineet henkilötietoaineiston keräämisestä, säilyttämisestä sekä henkilötietoaineiston välittämisestä osapuolten välillä seuraavaa:

### Tietojen kerääminen

[Lisää kuvaus sovituista keräyskäytännöistä (miten henkilötietoaineisto kerätään ja miten aineiston tietoturva varmistetaan keräysvaiheessa]

### Tietojen säilytys hankkeen aikana

[Lisää kuvaus säilytyskäytännöistä, mm.:

* Miten, missä ja kuka säilyttää henkilötietoaineistoa
* Kuinka kauan henkilötietoaineistoa säilytetään
* Säilytykseen liittyvät suojatoimet, kuten pseudonymisointi ja tekniset toimenpiteet

### Tietojen välittäminen osapuolten välillä

[Lisää kuvaus henkilötietojen siirtämisestä osapuolten välillä, mm.:

* Missä muodossa tiedot siirretään;
* Miten tiedot siirretään (s-posti, turvaposti, tallennusvälineen toimitus henkilökohtaisesti..);
* Mitä suojauskeinoja siirrossa käytetään (esim. liitetiedostojen salaus)
* Mahdolliset tiedon välitystä varten nimetyt yhteyshenkilöt

Kukin osapuoli on velvollinen ilmoittamaan ilman aiheetonta viivytystä toiselle osapuolelle / toisille osapuolille henkilötietojen tietoturvaloukkauksista, samoin kuin muista seikoista, jotka voivat vaikuttaa toisen osapuolen tähän Sopimukseen perustuvien vastuiden tai velvoitteiden täyttämiseen.

Kukin osapuoli dokumentoi havaitsemansa henkilötietojen tietoturvaloukkaukset itsenäisesti ja vastaa tarvittaessa omalta osaltaan tietosuoja-asetuksen 33 ja 34 artiklan mukaisten ilmoitusten tekemisestä.

## Aineiston käsittely yhteistyön päättymisen jälkeen

Yhteistyön päättyessä osapuolet ovat sopineet noudattavansa seuraavaa menettelyä:

[Lisää kuvaus, miten tietojen osalta toimitaan, kun yhteistyö päättyy, esim.:

* Aineisto tuhotaan tietoturvallisesti, osapuolet vastaavat tuhoamisesta itse/yhdessä;
* Aineisto arkistoidaan (miten, mihin tarkoituksiin ja kuinka pitkäksi ajaksi)

Mikäli osapuolella on tietosuojalainsäädäntöön perustuva oikeus jatkaa tämän Sopimuksen tarkoittamien henkilötietojen käsittelyä yhteistyön päättymisen jälkeen ja osapuoli jatkaa henkilötietojen käsittelyä, se käsittelee henkilötietoja itsenäisenä rekisterinpitäjänä.

# VASTUUEHDOT

Kukin osapuoli vastaa itsenäisesti kolmannelle osapuolelle (mukana lukien rekisteröidyt) aiheuttamastaan vahingosta. Osapuolten keskinäinen vastuu rekisteröidylle aiheutetun vahingon osalta määräytyy tietosuoja-asetuksen 82 artiklan mukaisesti. Selvyyden vuoksi, 82 artiklan 5. kohdassa mainitun ”korvauksen” katsotaan käsittävän myös toisen osapuolen maksettavaksi koituneet kohtuulliset oikeudenkäyntikulut.

Kumpikin osapuoli on vastuussa toiselle osapuolelle tämän yhteisrekisterinpitäjyyssopimuksen rikkomisesta aiheutuneesta välittömästä vahingosta. Osapuolten välillä mahdollisesti muualla sovittuja vastuunrajoituksia ei sovelleta tässä kohdassa tarkoitettuun vahinkoon.

# VOIMASSAOLO JA PÄÄTTYMINEN

Tämä Sopimus tulee voimaan myöhäisimmästä allekirjoituspäivästä, ja sitä sovelletaan takautuvasti siitä lukien, kun osapuolet ovat tosiasiassa aloittaneet tämän Sopimuksen tarkoittaman toiminnan.

Sopimuksen voimassaolo päättyy sen kohteena olevan yhteistyön päättyessä. Yhteistyön kestäessä Sopimus voidaan päättää Yhteistyösopimuksen mukaisia menettelyjä noudattaen. Sopimusvelvoitteet, jotka on luonteensa vuoksi tarkoitettu jäämään voimaan Sopimuksen päättymisen jälkeen, jäävät voimaan Sopimuksen päättymisestä tai purkamisesta huolimatta.

# MUUT EHDOT

Osapuolella ei ole oikeutta siirtää tätä Sopimusta tai siihen liittyviä oikeuksiaan tai velvollisuuksiaan kolmannelle taholle ilman toisen osapuolen / toisten osapuolten etukäteistä kirjallista lupaa.

Tätä Sopimusta voidaan muuttaa ainoastaan kirjallisesti kunkin osapuolen allekirjoituksin.

# SOVELLETTAVA LAKI JA RIIDANRATKAISU

Ellei Yhteistyösopimuksessa ole toisin sovittu, tähän Sopimukseen sovelletaan Suomen lakia sen kansainvälistä lainvalintaa koskevia sääntöjä lukuun ottamatta. Osapuolten väliset mahdolliset erimielisyydet ratkaistaan osapuolten välisin neuvotteluin. Mikäli erimielisyyttä ei saada ratkaistua osapuolten välisin neuvotteluin, tähän Sopimukseen liittyvät riidat ratkaistaan Pirkanmaan käräjäoikeudessa ensimmäisenä oikeusasteena.

**ALLEKIRJOITUKSET**

Tätä sopimusta on laadittu kaksi samasanaista kappaletta, yksi kummallekin osapuolelle.

**TAMPEREEN KORKEAKOULUSÄÄTIÖ SR [OSAPUOLI]**

Paikka ja aika Paikka ja aika

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimi Nimi

Asema Asema